Κτήση Ελληνικής Ιθαγένειας με δήλωση λόγω γέννησης από Έλληνα
Κτήση της Ελληνικής ιθαγένειας με δήλωση Κτήση της Ελληνικής ιθαγένειας τέκνου γεννημένου από Έλληνα πατέρα προ της 18.7.1982 Κτήση της Ελληνικής ιθαγένειας τέκνου γεννημένου από Έλληνα πατέρα και αλλοδαπή μητέρα προ της 18.7.1982
Αίτηση κτήσης της Ελληνικής ιθαγένειας με Δήλωση
Η αίτηση, με τη Δήλωση βούλησης και τα λοιπά προβλεπόμενα δικαιολογητικά, υποβάλλεται αυτοπροσώπως στον τόπο διαμονής του αιτούντος, στην Ελληνική Προξενική Αρχή ή στην Περιφερειακή Διεύθυνση Ιθαγένειας στη χωρική αρμοδιότητα της οποίας ανήκει ο Δήμος στον οποίο θα δηλώσει ότι επιθυμεί να δημοτολογηθεί ο αιτών την Ελληνική ιθαγένεια (εφόσον γίνει δεκτό το αίτημά του). Τυχόν ανήλικα και άγαμα τέκνα του αιτούντος κατά την ημερομηνία αυτή αποκτούν αυτοδίκαια την Ελληνική ιθαγένεια από την ίδια ημερομηνία (της δήλωσης βούλησης του γονέα τους) σύμφωνα με τη διάταξη της παρ.4 του ίδιου άρθρου. Για το λόγο αυτό με την αίτηση του γονέα συνυποβάλλεται η πράξη γάμου του και γέννησης των ανήλικων τέκνων του.
Κατάθεση από τον αιτούντα (αποκλειστικά δια ζώσης)
Ο αιτών πρέπει να έχει γεννηθεί εντός πολιτικού γάμου του Έλληνα πατέρα με την αλλοδαπή μητέρα του, έως και πριν την 18.7.1982. Οι πολιτικοί γάμοι που τελέστηκαν, εντός ή εκτός Ελλάδας, από 18.7.1982 και εξής αναγνωρίζονται ως υποστατοί γάμοι και τα τέκνα του Έλληνα πατέρα που γεννήθηκαν από την ημερομηνία αυτή και εξής δεν μπορούν να αποκτήσουν την Ελληνική ιθαγένεια με τη διαδικασία αυτή.
Η κτήση της Ελληνικής ιθαγένειας με τη διαδικασία αυτή απαιτεί την υποβολή σχετικής δήλωσης της βούλησής του αιτούντος ενώπιον των αρμόδιων Αρχών (Ελληνική Προξενική Αρχή ή Περιφερειακή Διεύθυνση Ιθαγένειας).
Ο αιτών/ούσα πρέπει να έχει γεννηθεί πριν από την 18.7.1982 (δηλαδή έως και 17.7.1982).
Ο πατέρας του αιτούντος πρέπει να έχει την Ελληνική ιθαγένεια κατά το χρόνο γέννησης του τέκνου που αιτείται την Ελληνική ιθαγένεια.
Η διαδικασία αφορά στην κτήση της Ελληνικής Ιθαγένειας τέκνων Έλληνα πατέρα που γεννήθηκαν εντός του πολιτικού γάμου του με αλλοδαπή έως και την 17.7.1982.
Καταβάλλονται από τους αιτούντες προξενικά τέλη σύμφωνα με το ΠΔ.16/2014 μόνο εφόσον η αίτηση υποβληθεί στην Ελληνική Προξενική Αρχή στον τόπο κατοικίας του αιτούντος
Η διαδικασία αφορά την έκδοση Ληξιαρχικής πράξης γέννησης και απευθύνεται σε όσους έχει συνταχθεί Ληξιαρχική Πράξη Γεννήσεως σε Ελληνικό Ληξιαρχείο.
Πιστοποιητικό γεννήσεως αλλοδαπών αρχών το οποίο να φέρει επί του πρωτοτύπου τις νόμιμες επικυρώσεις (επισημείωση apostille ή τις ανάλογες θεωρήσεις Προξενικών αρχών για χώρες που δεν ανήκουν στη Σύμβαση της Χάγης), συνοδευόμενη από επίσημη μετάφραση.
Πιστοποιητικό εγγραφής του Έλληνα πατέρα σε Ελληνικό Δημοτολόγιο
Η διαδικασία αφορά στη χορήγηση της Ληξιαρχικής Πράξης γάμου των γονέων, η οποία προϋποθέτει την καταχώρηση του γεγονότος του θρησκευτικού ή πολιτικού γάμου στο Ληξιαρχείο του Δήμου που πραγματοποιήθηκε σύμφωνα με τον ν. 344/1976.
Ακριβές αντίγραφο διαβατηρίου του αιτούντος
Ακριβές αντίγραφο άλλου αποδεικτικού ταυτοπροσωπίας
Άδεια νόμιμης διαμονής αλλοδαπού στην Ελλάδα
Η διαδικασία αφορά στη χορήγηση αντιγράφου ή αποσπάσματος της Ληξιαρχικής Πράξης Γάμου, η οποία προϋποθέτει την καταχώριση του γεγονότος του θρησκευτικού ή πολιτικού γάμου στο Ληξιαρχείο του Δήμου που πραγματοποιήθηκε σύμφωνα με τον ν. 344/1976.
Αλλοδαπό πιστοποιητικό γάμου της αιτούσας την ελληνική ιθαγένεια, που εκδίδεται από τη χώρα τέλεσης του γάμου.
Η διαδικασία αφορά στη χορήγηση Ληξιαρχικής Πράξης Γέννησης του ανήλικου τέκνου του αιτούντος και απευθύνεται σε όσους έχει συνταχθεί Ληξιαρχική Πράξη Γεννήσεως σε Ελληνικό Ληξιαρχείο.
Αλλοδαπό πιστοποιητικό γέννησης του ανήλικου τέκνου του αιτούμενου την Ελληνική ιθαγένεια
Σε περίπτωση που ο αιτών/ούσα έχει γεννηθεί στην Ελλάδα απαιτείται προσκόμιση ληξιαρχικής πράξης γέννησης, η οποία να έχει συνταχθεί νόμιμα από το αρμόδιο Ληξιαρχείο Δήμου της χώρας.
Κατά την υποβολή της αίτησης απαιτείται η προσκόμιση πιστοποιητικού δημοτολογικής εγγραφής του Έλληνα πατέρα, προκειμένου να διαπιστωθεί ότι κατά το χρόνο γέννησης του τέκνου του, που αιτείται σήμερα την Ελληνική ιθαγένεια, ο πατέρας ήταν Έλληνας πολίτης.
Στη συγκεκριμένη περίπτωση απαιτείται προσκόμιση ληξιαρχικής πράξης γάμου των γονέων του αιτούντος, προκειμένου να διαπιστωθεί ο τύπος του γάμου (υποστατός ή ανυπόστατος κατά το χρόνο τέλεσής του), ώστε να εξακριβωθεί αν πληρούνται οι προϋποθέσεις του νόμου (ανυπόστατος πολιτικός γάμος).
Προσκομίζεται επίσημα μεταφρασμένο εφόσον δεν αναγράφονται λατινικοί χαρακτήρες. Τα στοιχεία του αιτούντος πρέπει να συμφωνούν με τα στοιχεία που προκύπτουν από το πιστοποιητικό γέννησής του. Σε περίπτωση κατοίκων εξωτερικού οι οποίοι υποβάλλουν την αίτησή τους στην Περιφερειακή Δ/νση Ιθαγένειας, θα πρέπει από το διαβατήριο να προκύπτει και η θεώρηση εισόδου στην Ελλάδα.
Προσκομίζεται επίσημα μεταφρασμένο εφόσον δεν αναγράφονται λατινικοί χαρακτήρες. Τα στοιχεία του αιτούντος πρέπει να συμφωνούν με τα στοιχεία που προκύπτουν από το πιστοποιητικό γέννησής του. Σε περίπτωση κατοίκων εξωτερικού οι οποίοι υποβάλλουν την αίτησή τους στην Περιφερειακή Δ/νση Ιθαγένειας, για τους οποίους απαιτείται απόδειξη της νόμιμης διαμονής στην Ελλάδας δεν γίνονται δεκτά άλλα αποδεικτικά ταυτοπροσωπίας (απαιτείται υποχρεωτικά διαβατήριο).
Απαιτείται μόνο για τους διαμένοντες μόνιμα στην Ελλάδα, οι οποίοι υποβάλλουν την αίτηση-δήλωσή τους απευθείας στην αρμόδια Περιφερειακή Διεύθυνση Ιθαγένειας στην Ελλάδα.
Υποβάλλεται μόνο εφόσον ο/η αιτών/ούσα την Ελληνική ιθαγένεια είναι έγγαμος/η και έχει κατά το χρόνο της δήλωσης ανήλικα και άγαμα τέκνα. Σε περίπτωση μη υποβολής του κατά το αρχικό στάδιο υποβολής της αίτησης-δήλωσης, ο ενδιαφερόμενος μπορεί να το προσκομίσει συμπληρωματικά δια ζώσης ή ταχυδρομικά.
Υποβάλλεται μόνο εφόσον ο/η αιτών/ούσα την Ελληνική ιθαγένεια είναι έγγαμος/η και έχει κατά το χρόνο της δήλωσης ανήλικα και άγαμα τέκνα. Υποβάλλεται νόμιμα επικυρωμένο και επίσημα μεταφρασμένο. Σε περίπτωση μη υποβολής του κατά το αρχικό στάδιο υποβολής της αίτησης-δήλωσης, ο ενδιαφερόμενος μπορεί να το προσκομίσει συμπληρωματικά δια ζώσης ή ταχυδρομικά.
Αφορά μόνο τους γεννημένους εκτός Ελλάδας χωρίς καταχωρημένη πράξη γέννησης στο Ειδικό Ληξιαρχείο Αθηνών. Τα στοιχεία των γονέων του αιτούντος πρέπει να συμφωνούν με τα στοιχεία που προκύπτουν από το πιστοποιητικό γάμου τους και το πιστοποιητικό δημοτολογικής εγγραφής.
Σε περίπτωση τέλεσης γάμου των γονέων του αιτούντος στην αλλοδαπή υποβάλλεται πρωτότυπο πιστοποιητικό της αρμόδιας αλλοδαπής αρχής νόμιμα επικυρωμένο (επισημείωση apostille ή τις ανάλογες θεωρήσεις Προξενικών αρχών για χώρες που δεν ανήκουν στη Σύμβαση της Χάγης) και επίσημα μεταφρασμένο. Τα στοιχεία των γονέων του αιτούντος πρέπει να συμφωνούν με τα στοιχεία που προκύπτουν από το πιστοποιητικό γέννησής του.
Κατάθεση από τον αιτούντα (δια ζώσης ή ταχυδρομικά)
Κτήση Ελληνικής ιθαγένειας με δήλωση λόγω γέννησης από Έλληνα
Σύμφωνα με το άρθρο 14 παρ.2 του Ν.3284/2004, το τέκνο που γεννήθηκε εντός του πολιτικού γάμου του Έλληνα με αλλοδαπή πριν από την 18.7.1982 μπορεί να αποκτήσει την Ελληνική ιθαγένεια αν δηλώσει τη σχετική βούλησή του στον Προϊστάμενο της Περιφερειακής Διεύθυνσης Ιθαγένειας ή στην Ελληνική Προξενική Αρχή του τόπου της κατοικίας του ή της διαμονής του. Η δήλωση της βούλησης παρέχεται με αυτοπρόσωπη παρουσία του αιτούμενου την Ελληνική ιθαγένεια και όχι δια πληρεξουσίου. Η υποβολή της αίτησης μπορεί να πραγματοποιηθεί είτε στην αρμόδια Ελληνική Προξενική Αρχή, είτε στην αρμόδια Περιφερειακή Διεύθυνση Ιθαγένειας, στον τόπο διαμονής τους. Απαιτείται η αυτοπρόσωπη δήλωση της βούλησης του αιτούντος, ενώ εφόσον πληρούνται οι προϋποθέσεις, η Ελληνική ιθαγένεια αποκτάται από την ημερομηνία δήλωσης της βούλησης του αιτούντος. Τυχόν ανήλικα και άγαμα τέκνα του αιτούντος κατά την ημερομηνία αυτή αποκτούν αυτοδίκαια την Ελληνική ιθαγένεια από την ίδια ημερομηνία (της δήλωσης βούλησης του γονέα τους) σύμφωνα με τη διάταξη της παρ.4 του ίδιου άρθρου.
Τέκνο που γεννήθηκε πριν από την 8-5-1984 από μητέρα Ελληνίδα κατά το χρόνο του τοκετού ή της τέλεσης του γάμου από τον οποίο γεννήθηκε το τέκνο, γίνεται Έλληνας, αν δηλώσει τη σχετική βούλησή του στον Γενικό Γραμματέα Περιφέρειας (νυν Περιφερειακό Διευθυντή Ιθαγένειας), ή στην Ελληνική Προξενική Αρχή του τόπου της κατοικίας του ή της διαμονής του.
Κατά των αποφάσεων των Περιφερειακών Διευθυντών Ιθαγένειας, καθώς και όσων αποφάσεων εκδίδονται «με εντολή εξουσιοδότησης», χωρεί το δικαίωμα άσκησης ειδικής διοικητικής προσφυγής εντός προθεσμίας 30 ημερών από την ημερομηνία λήψης γνώσης της απορριπτικής απόφασης. Η κατά τα ανωτέρω υποβαλλόμενη προσφυγή συνοδεύεται από παράβολο ύψους εκατό (100) ευρώ. Ο Υπουργός Εσωτερικών αποφαίνεται επί της προσφυγής εντός αποκλειστικής προθεσμίας 60 ημερών από την υποβολή στο Υπουργείο Εσωτερικών της προσφυγής.
Η αίτηση υποβάλλεται στην Περιφερειακή Δ/νση Ιθαγένειας στη χωρική αρμοδιότητα της οποίας ανήκει ο Δήμος στον οποίο επιθυμεί να εγγραφεί ο ενδιαφερόμενος, ή στην αρμόδια Ελληνική Προξενική Αρχή, αν είναι κάτοικος αλλοδαπής. Ωστόσο, εάν αποδεικνύεται νόμιμη έστω και προσωρινή διαμονή στην Ελλάδα η αίτηση μπορεί να υποβληθεί απευθείας στην Περιφερειακή Δ/νση Ιθαγένειας. Η αίτηση υποβάλλεται αυτοπρόσωπα από τον αιτούντα και όχι δια πληρεξουσίου. Όταν η αίτηση περιέλθει στην αρμόδια Περιφερειακή Διεύθυνση Ιθαγένειας, είτε αυτοπρόσωπα από τον αιτούντα είτε δια μέσω της Ελληνικής Προξενικής Αρχής με υπηρεσιακό διπλωματικό ταχυδρομείο, πρωτοκολλείται, λαμβάνει αριθμό φακέλου και χρεώνεται στο αρμόδιο Τμήμα.
Ο φάκελος χρεώνεται από τον αρμόδιο Τμηματάρχη μέσω του ΟΠΣ ιθαγένεια σε εισηγητή του Τμήματος.
Σε αυτό το στάδιο ο αρμόδιος εισηγητής ελέγχει την πληρότητα και τη νομιμότητα των υποβληθέντων δικαιολογητικών, καθώς και αν συντρέχουν οι προϋποθέσεις που προβλέπονται εκ του νόμου για την έκδοση της σχετικής απόφασης αποδοχής της αίτησης.
Το βήμα εκτελείται μόνο σε περίπτωση που τα υποβληθέντα δικαιολογητικά είναι ελλιπή, ή δεν έχουν υποβληθεί νομοτύπως, οπότε διενεργείται αλληλογραφία, προκειμένου να υποβληθούν κατά την προβλεπόμενη διαδικασία ή/και να αποκατασταθούν οι ελλείψεις.
Μετά την ολοκλήρωση των υπογραφών εκδίδεται απόφαση αποδοχής του αιτήματος για κτήση ελληνικής ιθαγένειας
Περίληψη της απόφασης αποστέλλεται ηλεκτρονικά στο εθνικό Τυπογραφείο, προκειμένου να δημοσιευθεί στην Εφημερίδα της Κυβερνήσεως.
Περίληψη της απόφασης δημοσιεύεται στην Εφημερίδα της Κυβερνήσεως.
Η περίληψη της απόφασης αποδοχής του αιτήματος αναρτάται στο ΔΙΑΥΓΕΙΑ
Συντάσσεται έγγραφο προς το Δήμο, (κοινοποιούμενο σε συναρμόδιους κατά περίπτωση φορείς όπως η Ελληνική Προξενική Αρχή στην οποία τυχόν υποβλήθηκε η αίτηση) με το οποίο ανακοινώνεται η κτήση της Ελληνικής ιθαγένειας (στοιχεία απόφασης και δημοσίευσης) για την εγγραφή του αιτούντα στα Δημοτολόγια του Δήμου της Χώρας που δήλωσε με την αίτησή του.
Όταν δεν πληρούνται οι προϋποθέσεις εκδίδεται απόφαση με την οποία απορρίπτεται το αίτημα για κτήση ελληνικής ιθαγένειας
Αντίγραφο της απορριπτικής απόφασης κοινοποιείται στον αιτούντα και σε όλους τους εμπλεκόμενους φορείς
Το σχέδιο της απόφασης υπογράφεται ιεραρχικά από όλους τους τους αρμόδιους υπηρεσιακούς φορείς (εισηγητή, Τμηματάρχη, Διευθυντή).
Ο χρόνος διεκπεραίωσης εξαρτάται από την πληρότητα του φακέλου και πραγματικά περιστατικά που αφορούν την κάθε περίπτωση, και για το λόγο αυτό μπορεί να διαφέρουν από τους εκτιμώμενους χρόνους.
Εάν κατά την ημερομηνία της δήλωσης για την κτήση της Ελληνικής ιθαγένειας ο/η αιτών/ούσα έχει ανήλικα και άγαμα τέκνα, η διαδικασία για τα ανήλικα τέκνα συνεχίζεται σύμφωνα με τα οριζόμενα στη διαδικασία "Κτήση της Ελληνικής ιθαγένειας ανήλικων τέκνων όσων απέκτησαν με δήλωση".
Τυχόν αναζήτηση συμπληρωματικών δικαιολογητικών
Αποστολή περίληψης για δημοσίευση στο Εθνικό Τυπογραφείο
Δημοσίευση περίληψης της απόφασης κτήσης ελληνικής ιθαγένειας
Ανακοίνωση κτήσης ελληνικής ιθαγένειας - Εντολή Δημοτολόγησης